Η μίζα είναι από τα πιο βασικά εξαρτήματα του ηλεκτρικού κυκλώματος του αυτοκινήτου σου και η βλάβη της συνεπάγεται με ακινητοποίηση του.  Παρακάτω σου παραθέτουμε κάποιες  βασικές ενδείξεις ότι το όχημα σου χρήζει τεχνικού ελέγχου από μηχανικό-ηλεκτρολόγο αυτοκινήτων εφόσον η μίζα δυσκολεύεται να δώσει κίνηση στον κινητήρα ή ακόμη μπορεί να μην τα καταφέρει και καθόλου.
Γυρίζεις τη μίζα και μια στις τέσσερις φορές δεν ανταποκρίνεται, σε αυτή τη περίπτωση είναι πολύ πιθανό η βλάβη να προέρχεται από τα καρβουνάκια εξαιτίας φθοράς τους, συνηθισμένη προειδοποίηση ότι κάποια στιγμή η μίζα θα σε εγκαταλείψει!
Ο οδηγός στην επιμονή του πολλές φορές να ξεκινήσει τη μηχανή, είναι αρκετά πιθανό να προκαλέσει βλάβη στην μπομπίνα, είναι ένα τα πρώτα εξαρτήματα που καίγεται λόγω της υπερθέρμανσης από τις απανωτές προσπάθειες εκκίνησης, αφού προκαλείται βραχυκύκλωμα στη μίζα με αποτέλεσμα την ανεπανόρθωτη βλάβη της.
Επίσης φθορά στον ηλεκτρομαγνήτη η αλλιώς «μπουτόν», τη συσκευή δηλαδή που φροντίζει και συμμετέχει στη μετατροπή του ηλεκτρισμού της μπαταρίας, σε κίνηση, είναι ικανή να παρουσιάσει συμπτώματα όμοια με αυτά της πρώτης περίπτωσης, δηλαδή του προβλήματος από τα καρβουνάκια. Σε αυτή τη περίπτωση όταν το «μπουτόν» χαλάσει εντελώς η μίζα δεν ανταποκρίνεται και το όχημα ακινητοποιείται.
Άλλες φορές το πρόβλημα μπορεί να προέρχεται το γρανάζι της μίζας, αυτό δηλαδή το οποίο έρχεται σε επαφή με το γρανάζι του σφονδύλου ώστε να μεταδοθεί η κίνηση. Η οδοντωτή στεφάνη της μίζας κολλάει, συνήθως από βρωμιά στο γρανάζι του κινητήρα, περιστρέφεται συνεχώς μαζί του κατά τη διάρκεια της κίνησης, με συνέπεια να καίγεται η μπομπίνα της μίζας.
Τέλος μια μπαταρία σε κατάσταση αποφόρτισης, είναι λογικό να θέσει την μίζα ανίκανη ώστε να εκκινήσει τον κινητήρα σου, οπότε σε περίπτωση αδυναμίας εκκίνησης πρέπει να εντοπίσεις εάν παρέχεται αρκετό ρεύμα από τη μπαταρία, παρατηρώντας την ένταση των φώτων στην καμπίνα του οχήματος.